Dopravní policajti počas víkendu zasahovali pri dopravných nehodách s účasťou motocyklistov. V oboch prípadoch došlo k nehodám počas dňa a priaznivej viditeľnosti. K vážnejšej nehode s účasťou motocyklu došlo v nedeľu 9. apríla v Piešťanoch. 19-ročný vodič na BMW prichádzal po Beethovenovej ulici a pri vchádzaní na hlavnú cestu smerom na Winterovu ulicu nedal prednosť v jazde 36-ročnému vodičovi motocyklu. Pri zrážke utrpel motocyklista z Piešťan stredne ťažké zranenia, zlomeninu stehennej kosti a členku. Polícia podrobila oboch vodičov dychovým skúškam na alkohol, ktoré boli negatívne. Mladému vodičovi zadržali policajti na mieste vodičský preukaz a ďalšiu jazdu mu zakázali. Obe vozidlá boli po nehodách nepojazdné, škoda bola odhadnutá na 5800 eur.
Senickí policajti dokumentovali nehodu v sobotu, 8. apríla v úseku Moravský Sv. Ján – Závod, pri diaľničnom nadjazde. 40-ročný muž išiel v poobedných hodinách spolu s 27-ročnou spolujazdkyňou na motorke Yamaha VMax, keď v danom úseky cesty nezvládol riadenie, dostal šmyk a vyšiel v smere jazdy mimo cestu vpravo. Po nehode na mieste nezotrval a s motorkou odišiel. Spolujazdkyni, ktorá zostala na mieste sama zranená, poskytli prvú pomoc okoloidúci vodiči. Podľa prvotných lekárskej správy utrpela žena zranenia s dobou liečenia 10 až 14 dní. Polícia vypátrala vodiča a dve hodiny po nehode mu namerali v dychu 0,65 MG/l, čo je 1,35 promile. Polícia začala vo veci trestné stíhanie vo veci prečinu ublíženia na zdraví a presné príčiny nehody budú predmetom ďalšieho vyšetrovania.
Polícia pripomína vodičom, že zákon výslovne zakazuje viesť motorové vozidlá po požití alkoholu a taktiež je každý vodič povinný pri dopravnej nehode poskytnúť podľa svojich možností prvú pomoc, zotrvať na mieste nehody a zdržať sa požitia alkoholu po nehode.
Aktuálne informácie Policajného zboru môžete nájsť aj na oficiálnej stránke na Facebooku www.facebook.com/policiaslovakia.
TS Krajské riaditeľstvo Policajného zboru v Trnave-
Veľkú noc sprítomňuje pri kostole sv. Štefana aj nasvietený kríž
Po scéne z Kalvárie, ktorou sa členky Materského centra Úsmev a dobrovoľníci snažili navodiť a priblížiť veľkonočnú atmosféru, pripravili aj ďalšiu symbolickú výzdobu. Pri severných dverách kostola sv. Štefana postavili nasvietený kríž symbolizujúci utrpenie i nádej Veľkej noci.
Hoci sa v posledných dňoch pandemická situácie pomaly zlepšuje, stále je otázne, či bude možné sláviť Veľkonočné sviatky počas obradov prístupných verejnosti. I preto zástupkyne Materského centra Úsmev a ďalší dobrovoľníci rozmýšľali už vopred ako pomôcť pri prežívaní sviatkov. Ich kreativita je známa, a tak i tento raz prišli so zaujímavými nápadmi.
Inštalácia scény z kalvárie pri farskom dvore už niekoľko týždňov nabáda ľudí zastaviť sa a zamyslieť. Rodiny s deťmi ju majú ako cieľ svojej vychádzky, keď rodičia môžu deťom priblížiť, čo sa dialo počas veľkonočného trojdnia.
Kríž stojaci na Mariánskom námestí pri severných dverách kostola sv. Štefana prináša svetlo. Svetlo nádeje, že po smrti prichádza zmŕtvychvstanie a nový život. Veriaci pri ňom môžu rozjímať nad veľkonočnými udalosťami zo svojej perspektívy, ale prináša dôvod na zamyslenie i pre neveriacich.
-th-
Hygienik neodporúča otvorenie piešťanských škôl a škôlok v plnom rozsahu
Epidemiologická situácia v okrese Piešťany sa zlepšila, ale regionálny hygienik neodporúča otvorenie škôl a škôlok v plnom rozsahu. Prezenčnú výučbu až po veľkonočných sviatkoch avizuje aj trnavská radnica. Hlohovec s ňou začína už od pondelka 22. marca.
Ešte jeden alebo dva týždne budú školy a škôlky v zriaďovateľskej pôsobnosti mesta Piešťany otvorené iba pre deti rodičov, ktorí nemôžu pracovať z domu. V závere včerajšieho (18. 3.) rokovania mestského zastupiteľstva to povedal primátor Peter Jančovič.
Piešťanský región bude podľa COVID automatu od 22. marca zaradený medzi okresy s III. stupňom varovania (bordové), v ktorom je povolené prezenčné vyučovanie v materských školách aj na I. stupni základných škôl. Taktiež sa môžu do lavíc vrátiť deti, ktoré sa nevedia učiť dištančne aj žiaci koncových ročníkov základných a stredných škôl. Rozhodnutie je na zriaďovateľoch, ktorí by sa mali riadiť stanoviskom hygienika.
Regionálny úrad verejného zdravotníctva v Trnave neodporúča v okrese Piešťany prevádzkovať prezenčnú výučbu od 22. marca. Pre okresy Trnava a Hlohovec je jeho stanovisko miernejšie.
Piešťanská radnica preto otvorenie škôl nateraz odkladá. "Incidencia je u nás vyššia ako v Hlohovci a v Trnave, ale situácia sa zlepšuje. Keď som sa o tom rozprával s regionálnym hygienikom, povedal, nech počkáme," vysvetlil primátor Peter Jančovič s tým, že by to malo trvať ešte jeden až dva týždne.
V takom prípade by sa deti vrátili do materských škôl a na I. stupeň základných škôl v zriaďovateľskej pôsobnosti mesta Piešťany až po veľkonočných sviatkoch, teda 7. apríla.
O tomto termíne hovorí aj trnavská radnica s tým, že otvorenie by znamenalo okamžitý nárast mobility. Mesto Hlohovec začína s prezenčnou výučbou už 22. marca.
O rovnakom dátume začiatku prezenčnej výučby študentov končiacich ročníkov stredných škôl vo svojej zriaďovateľskej pôsobnosti informoval Trnavský samosprávny kraj (TTSK). Dohromady ich je približne 3 400. Školy sú od nich oprávnené žiadať potvrdenie o negatívnom výsledku testu na ochorenie covid-19, ktorý nie je starší ako sedem dní.
"V interiéri zároveň platí povinnosť prekrytia horných dýchacích ciest respirátorom triedy minimálne FFP2. V školách budú platiť prísne hygienické a protiepidemiologické opatrenia. Situáciu v súvislosti s nástupom do škôl bude župa monitorovať a v prípade potreby operatívne prijímať ďalšie opatrenia," uviedol Stanislav Pravda, riaditeľ Odboru školstva Úradu TTSK.
Kraj zatiaľ neobnoví prevádzku školských internátov okrem ubytovania študentov končiacich ročníkov stredných zdravotníckych škôl. Jednotlivé stredné školy budú zisťovať záujem žiakov aj učiteľov o stravovanie a podľa toho prispôsobia otváranie jedální.
Vyučovací proces študentov nekončiacich ročníkov 50 župných stredných škôl bude pokračovať dištančnou formou aj po pondelku 22. marca. Župa po dohode so zmluvnými dopravcami posilní vybrané prímestské autobusové spoje zabezpečujúce dopravu študentov do a zo škôl.
Text: Martin Palkovič
Testovacie miesto v Kine Fontána bude otvorené aj najbližší víkend
Rovnako ako počas uplynulých víkendov otvorí radnica odberné miesto v Kine Fontána aj 20. a 21. marca. Vyšetrenie na ochorenie covid-19 pomocou antigénového testu tam budú robiť na základe rezervácie. Objednať si presný termín vopred je potrebné aj v ostatných mobilných odberných miestach (MOM) fungujúcich v meste Piešťany.
Odberné miesto v Kine Fontána (Beethovenova 8) bude otvorené v sobotu a v nedeľu 20. a 21. marca od 8.00 do 20.00 h (s prestávkami pre personál v časoch 11.00 – 12.00 h a 17.00 – 18.00 h). Možnosť rezervovať si presný termín bude spustená v piatok 19. marca o 12.50 h na tejto adrese: https://services.bookio.com/mesto-piestany/widget
Termíny vo všetkých ostatných MOM fungujúcich v meste Piešťany je nutné si vopred rezervovať na korona.gov.sk. Bez nutnosti rezervácie aktuálne funguje MOM vo Vrbovom.
Hotel Granit (Kúpeľný ústav F. E. Scherera), Teplická 81, Piešťany, pondelok – sobota od 8.00 do 16.00 h
Napoleonské kúpele, Kúpeľný ostrov, Piešťany, pondelok – sobota od 10.00 do 18.00 h
Unimobunka pri OD Prior, Andreja Hlinku 46, Piešťany, pondelok – piatok od 11.30 do 15.30 h a od 16.00 do 20.00 h, sobota od 8.00 do 12.00 h a od 12.30 do 16.30 h
Unimobunka pri predajniach Topsport a Charvát, Ulica A. Hlinku 7053/48, Piešťany, pondelok až sobota od 8.00 do 12.00 h a od 12.15 do 16.15 h
Parkovisko pri poliklinike, Rekreačná 2, Piešťany, pondelok – streda, piatok – nedeľa od 8.00 do 16.00 h, štvrtok od 8.00 do 18.00 h
Auto City Vrbové, Nám. J. Emanuela 310/26, 922 03 Vrbové, utorok – nedeľa od 9.00 do 12.00 a od 13:00 do 18.00 h
Reklama
Populárne články
-
Novinky6 rokov ago
Oblátky na Vianoce si vďaka piešťanskej firme môžete vyrobiť aj sami
-
Aktuality5 rokov ago
Mladík vychrstol na dievča vodu, strhla sa mela a zasahovala polícia
-
Aktuality2 roky ago
Maduničanka natočila video o koronavíruse v Singapure. Odporúča nepanikáriť
-
Bleskovky2 roky ago
Koronavírus: Cirkus Metropol "uviazol" v Piešťanoch. Prosí o pomoc s krmivom